
Τεχνολογική τέχνη στο δημόσιο χώρο, την πόλη και τη φύση






	Tο αντικείμενο του μαθήματος αφορά στις ψηφιακές ή αναλογικές μορφές τεχνολογικής τέχνης που παρουσιάζονται στο δημόσιο χώρο, είτε πρόκειται για αστικό πλαίσιο, είτε για φυσικό περιβάλλον. Το μάθημα έχει καταρχήν μία πρακτική διάσταση, η οποία περιλαμβάνει   άσκηση σχεδιασμού καλλιτεχνικής εγκατάστασης στο δημόσιο χώρο, στοχεύοντας να εξοικειώσει τους/τις φοιτητές/τριες με την πολυπλοκότητα, τις μεθόδους και τις πρακτικές της συγκεκριμένης δημιουργικής διαδικασίας.
Επίσης το μάθημα περιλαμβάνει διεπιστημονικές θεωρητικές προσεγγίσεις που θεωρούνται απαραίτητες για να δύνανται οι φοιτητές/-τριες να κατανοήσουν και να αναλύσουν την πολυδιάστατη φύση του δημόσιου χώρου, ως πεδίου διαφορετικών διεκδικήσεων, συνθέσεων και συγκρούσεων, έτσι ώστε να  πλαισιώσουν τελικά και να υποστηρίξουν την καλλιτεχνική δημιουργία τοπο-ειδικών (site specific) έργων σε αυτό.
	46701
	Εαρινό 8ο
	5
	3
	Επιλογής

	









Μεθοδολογίες έρευνας για την τέχνη και την επιστήμη

	Στόχος του μαθήματος είναι η εισαγωγή σε διεπιστημονικές και διαθεματικές μεθοδολογικές  προσεγγίσεις, οι οποίες εντοπίζονται μεταξύ της Τέχνης και της Επιστήμης και αξιοποιούνται ως πλαίσιο διενέργειας έρευνας με στόχο την καλλιτεχνική δημιουργία, ειδικότερα στο χώρο της τεχνολογικής τέχνης. Η έρευνα αυτή υποστηρίζει αφενός μεν τη δημιουργία καλλιτεχνικών έργων που αξιοποιούν επιστημονική γνώση και μεθοδολογίες, αφετέρου δε την έρευνα επι της δημιουργικής διαδικασίας και τη παραγωγή νέας γνώσης όσον αφορά στις καλλιτεχνικές πρακτικές. 
Στο μάθημα παρουσιάζονται και αναλύονται οι κατάλληλες θεωρητικές και μεθοδολογικές προσεγγίσεις ,οι οποίες φέρνουν σε διάλογο και αλληλοτροφοδότηση τέχνη και επιστήμη. Οι προσεγγίσεις αυτές εξηγούνται λεπτομερώς με παραδείγματα από το χώρο της τεχνολογικής τέχνης αλλά και με σχετικές ασκήσεις. Το μάθημα στοχεύει τελικά να υποστηρίξει την καλλιτεχνική δημιουργία καιειδικότερα να πλαισιώσει θεωρητικά και μεθοδολογικά την εκπόνηση πτυχιακών εργασιών στο Τμήμα.

	Ώρες διδασκαλίας/εβδομάδα

Σκηνοθεσία ΙΙ: 
Μυθοπλασία


	Στο μάθημα διδάσκεται η τέχνη της σκηνοθεσίας σε ταινίες μυθοπλασίας. Διδάσκονται βασικές αρχές και τεχνικές της σκηνοθεσίας, η διάκριση των διάφορων τρόπων  σκηνοθεσίας ανάλογα με το ύφος, την τεχνοτροπία και το είδος της οπτικοακουστικής αφήγησης, η μεθοδολογία της σκηνοθετικής προσέγγισης και γίνεται επανάληψη σε θέματα ο/α τεχνολογίας. 
Εξετάζεται η χωροθεσία και της πλανοθεσία στην ιστορία του κινηματογράφου, καθώς και η εξέλιξη του κινηματογραφικού ύφους. Αναλύονται κινηματογραφικές σκηνές και το μορφικό σύστημα μιας ταινίας, η οργάνωση της δράσης, η αξιοποίηση του χώρου και την κατασκευή του φιλμικού χρόνου μιας σκηνής, και τα συστατικά στοιχεία της μιζανσέν ως προς την συμβολή τους στο κινηματογραφικό ύφος. Εποπτεύεται η δημιουργία ταινιών μικρού μήκους ως τελική πρακτική εργασία του μαθήματος.

Σκηνοθεσία V



	




Στόχος του μαθήματος είναι η επανάληψη βασικών στοιχείων που εισήχθησαν στα προηγούμενα τέσσερα μαθήματα σκηνοθεσίας των διαφορετικών ειδών ταινιών (ντοκιμαντέρ, μυθοπλασία, διαφημιστικές και εικαστικές/ ποιητικές ταινίες) και τα γυρίσματα των σεναρίων που συγγράφθηκαν  στη  Σεναριογραφία V. 
Μετά το τέλος του μαθήματος, ο/η φοιτητής/τρια θα πρέπει να είναι σε θέση να εποπτεύσει την αισθητική αρτιότητα όλων των στοιχείων της φόρμας μιας ταινίας, τη σύνδεσή τους με την αφήγηση, την εσωτερική δομή, τη σύνδεση των πλάνων και τη διαμόρφωση  του οπτικοακουστικού χρόνου και χώρου.

3ο Επιστημονικό Πεδίο:  ΦΩΤΟΓΡΑΦΙΑ ΚΑΙ ΕΙΚΟΝΟΛΗΨΙΑ 

Διεύθυνση 
φωτογραφίας Ι: Εικονοληψία




	Στο μάθημα αυτό δίνονται οι βάσεις για την ανάπτυξη δεξιοτήτων στη φωτογραφία και την εικονοληψία. Το μάθημα καλύπτει τον κοινό τόπο και τις διαφορές των δυο, ουσιαστικά τεχνών,  της λήψης στατικής και της λήψης κινούμενης εικόνας. Αυτό γίνεται τόσο  κάθετα (πρώτα η τέχνη της στατικής και μετά της κινούμενης εικόνας) όσο και οριζόντια τρόπο με 3 ώρες θεωρίας και ιστορίας καλών παραδειγμάτων και 3 ώρες εργαστηρίου για επίδειξη και χρήση τεχνολογίας. 
Οι στόχοι είναι δύο: 
α) η κατανόηση της φύσης της εικόνας από κάμερα και των δυνατότητων της σύνθεσης (δηλαδή του καδραρίσματος και της εκφώτισης). Ξεκινώντας από πληθώρα παραδειγμάτων στη στατική εικόνα του 19ου και του 20ου αιώνα και καταλήγοντας στην κινηματογραφική σύνταξη και το κινηματογραφικό κάδρο στον κινηματογράφο του 20ου αιώνα. Φακοί, εστίαση, γωνία όρασης,  βάθος πεδίου, γωνίες λήψης, ύψος μηχανής μέγεθος πλάνου, βασικοί κανόνες οπτικής αντίληψης και σύνθεσης κάδρου, κινήσεις  κάμερας κ.ά. και πώς έχουν εφαρμοστεί τόσο στη στατική όσο και στην κινούμενη εικόνα σε συνδυασμό με το περιεχόμενο και την τελική μορφή (form). 
β)  η κατανόηση της τεχνολογίας και η ανάπτυξη τεχνικών γνώσεων γύρω από τη χρήση της κάμερας. Οι φοιτητές μαθαίνουν σειρά εργαλείων και ρυθμίσεων με τα οποία μπορούν να ελέγχουν την έκθεση, την θερμοκρασία χρώματος και άλλες παραμέτρους της φωτογράφισης και κινηματογράφησης, τα είδη των καμερών, των φακών και βασικών φωτιστικών σωμάτων καθώς και δευτερευόντων εργαλείων απαραίτητων στην εικονοληψία. 

	4ο Επιστημονικό Πεδίο: ΘΕΩΡΙΑ ΚΙΝΗΜΑΤΟΓΡΑΦΟΥ
(πλήρους απασχόλησης)

	Κωδικός μαθήματος
	Εξάμηνο

	Κατηγορία

	










Θεωρία Κινηματογράφου Ι: Εισαγωγή στην Οπτικοακουστική Γλώσσα








	Το μάθημα αποσκοπεί στην εις βάθος διερεύνηση όλων των στοιχείων που ανήκουν στο χώρο της κινηματογραφικής και οπτικοακουστικής γλώσσας. Οι φοιτητές/τριες θα εμβαθύνουν σε ζητήματα κινηματογραφικής γλώσσας, αφενός μέσα από τη χρήση και κατανόηση των δομικών στοιχείων του κινηματογράφου (πλάνο, καρέ, κάδρο, σεκάνς), και μέσα από την εξοικείωση με τους κύριους όρους της κινηματογραφικής γλώσσας (mise-en-scène, μοντάζ, αφήγηση κλπ). 
Εικαστικό και αφηγηματικό λεξιλόγιο του οπτικοακουστικού έργου (φορμά, σύνθεση του κάδρου, κινήσεις κάμερας, γωνίες λήψεις, οργάνωση του χώρου). Τεχνολογία, υλικότητα και μορφή στον κινηματογράφο (φιλμ και ψηφιακά μέσα, χρώμα, ήχος, πλαίσιο προβολής και θέασης κλπ). Ταυτόχρονα θα έρθουν σε μια πρώτη επαφή μέσα από κείμενα με βασικές θεωρητικές έννοιες και προσεγγίσεις της κλασσικής θεωρίας του κινηματογράφου, όπως ο ρεαλισμός, η φαινομενολογία, η πολιτική των δημιουργών, ο εξαμερικανισμός της θεωρίας του δημιουργού και η κριτική πάνω σε αυτή, φεμινιστική θεωρία, η συζήτηση για την κινηματογραφική γλώσσα, σημειωτική, αφηγηματολογία, πολιτισμική θεωρία κ.α. Στόχος είναι στο τέλος του εξαμήνου οι φοιτητές/τριες να είναι σε θέση να συγγράψουν ένα σύντομο δοκίμιο κινηματογραφικής ανάλυσης στο οποίο θα συγκρίνουν το έργο δημιουργών, χρησιμοποιώντας στοιχεία των θεωρητικών προσεγγίσεων που παρουσιάστηκαν στο μάθημα.  Ως παραδείγματα φιλμικής ανάλυσης οι φοιτητές/τριες θα έχουν τη δυνατότητα να εμβαθύνουν στο έργο κλασσικών σκηνοθετών/τριών που συνέβαλαν καθοριστικά στην ανανέωση της κινηματογραφικής γλώσσας και στην ανάπτυξη ενός προσωπικού ύφους (για παράδειγμα Alfred Hitchcock, Ingmar Bergman, Agnès Varda, CarlTh. Dreyer, Andrei Tarkovski, Chantal Akerman, Stanley Kubrick, Robert Bresson, Jacques Tati). Επίσης θα είναι σε θέση να εντοπίζουν τις επιδράσεις των παραπάνω δημιουργών σε έργα του σύγχρονου κινηματογράφου και των οπτικοακουστικών τεχνών.

Θεωρία Κινηματογράφου ΙΙΙ: Οπτικοακουστικά είδη και αφήγηση
	Αφετηρία του μαθήματος θα αποτελέσουν σύγχρονες τάσεις της αφηγηματολογίας στα οπτικοακουστικά είδη (Seymour Chatman, David Bordwell & Kristine Thompson) με στόχο την γνωριμία με διαφορετικές μορφές αφήγησης (κλασσική αφήγηση, μοντερνιστική, μετα-κλασσική, παραμετρική, μη-αφηγηματικός κινηματογράφος κ.α.), μέσα από την εξέταση παραδειγμάτων. Το μάθημα επικεντρώνεται στην ανάλυση των διαφορετικών οπτικοακουστικών ειδών: ξεκινώντας από τον κινηματογράφο τεκμηρίωσης και την αποτύπωση της πραγματικότητας, θα παρουσιαστούν οι διαφορετικές μορφές του ντοκιμαντέρ, η ιστορική του εξέλιξη και οι πιο σημαντικές του τάσεις, δίνοντας ταυτόχρονα και τη δυνατότητα στις φοιτήτριες και τους φοιτητές να πειραματιστούν με τις διαφορετικές τεχνοτροπίες και τεχνικές του είδους. Ντοκιμαντέρ παρατήρησης, Cinema-verité, λυρικά ντοκιμαντέρ, συμφωνίες πόλεων, δημοσιογραφικό ντοκιμαντέρ, επιτελεστικό ντοκιμαντέρ κ.α. 
Στη συνέχεια το μάθημα εστιάζει στην έννοια του είδους (genre): με αφορμή θεωρήσεις του είδους από τον Rick Altman και τον Steve Neale θα συζητήσουμε για την ιστορία και τις συμβάσεις των κινηματογραφικών ειδών, με έμφαση στον υβριδικό και διαμεσικό τους χαρακτήρα, καθώς επιβιώνουν σε διαφορετικά μέσα (κινηματογράφος, τηλεόραση, διαδίκτυο, λογοτεχνία, graphicnovel, videogames κ.α.). Έτσι θα συζητηθούν για παράδειγμα η μετάβαση από το κινηματογραφικό είδος του μιούζικαλ στο videoclip, οι μορφές της αφήγησης του εγκλήματος και της αστυνομικής διερεύνησης, από τη pulp λογοτεχνία στο filmnoir, το neo-noir και στη σύγχρονη τηλεοπτική μυθοπλασία, η εξέλιξη του western από το κλασσικό Χόλυγουντ στο ρεβιζιονιστικό western των 70s και στο σύγχρονο περιβαλλοντολογικού ενδιαφέροντος μετα-western, όψεις  της ταινίας τρόμου, από τα χαμηλού προϋπολογισμού b-movies στα blockbusters και στο post-horror, Χολιγουντιανές και μοντερνιστικές μορφές της ταινίας επιστημονικής φαντασίας, κ.α. Ταυτόχρονα, ο κινηματογράφος είδους δίνει την αφορμή για να γνωρίσουν οι φοιτητές/τριες κείμενα της σύγχρονης πολιτισμικής και πολιτικής θεωρίας και να εφαρμόσουμε πάνω σε συγκεκριμένα παραδείγματα κριτικές προσεγγίσεις όπως η μετα-αποκιοκρατική θεωρία, το μεταμοντέρνο, η αποαποικιοποίηση (decolonization), η έννοια του ανοίκειου στην ψυχανάλυση, θεωρίες φύλου κ.α.

(πλήρους απασχόλησης)

Σκηνοθεσία  ΙΙΙ: Διαφήμιση
	Η σκηνοθεσία και παραγωγή των διαφημιστικών ταινιών αποτελεί μια από τις πιο ενδιαφέρουσες κινηματογραφικές εφαρμογές, με την οποία ασχολείται παράλληλα πλήθος από τους γνωστότερους κινηματογραφικούς δημιουργούς.         Η διαφήμιση αποτελεί μια αγορά και βιομηχανία στην οποία η μικρή διάρκεια και οι αναλογικά μεγάλοι προϋπολογισμοί δίνουν την δυνατότητα στους κινηματογραφιστές να πειραματιστούν ιδιαίτερα με σκηνοθετικές τεχνικές και πειραματικές μεθόδους αφήγησης. Το μάθημα εξοικειώνει τους φοιτητές με τα είδη και τις ιδιαιτερότητες της παραγωγής και της σκηνοθεσίας της διαφήμισης. Ταυτόχρονα στοχεύει να τους προετοιμάσει με τις δεξιότητες που θα τους επιτρέψουν να κινηθούν με μεγαλύτερη αυτοπεποίθηση και γνώση στην αντίστοιχη αγορά εργασίας.


	46615
	Εαρινό 6ο 
	5
	3
	Επιλογής  

	Εμβυθιστική κινηματογραφία
	Η εμβυθιστική κινηματογραφία (Cinematic VR) είναι μια σύγχρονη εξέλιξη της εικονοληψίας στην οποία μπορεί να κινηματογραφηθεί περιφερειακά πεδίο 360 μοιρών με στερεοσκοπική μέθοδο, ώστε ο θεατής βλέποντας το βίντεο σε συσκευή εικονικής πραγματικότητας (VR Headset) να βυθίζεται πλήρως στην αναπαράσταση της δράσης.
Το μάθημα θα παρουσιάσει τα είδη, τα εργαλεία και τις βασικές τεχνικές του εμβυθιστικού κινηματογράφου. Ταυτόχρονα θα συγκρίνει την σκηνοθεσία εμβυθιστικού και συμβατικού κινηματογράφου, ώστε να γίνουν κατανοητές οι ιδιαιτερότητες του ως μέσο και οι ιδιάζουσες τεχνικές που το χαρακτηρίζουν. Πως κατευθύνεται η προσοχή του κοινού όταν δεν υπάρχουν διαφορετικοί φακοί μεταξύ πλάνων; Ποιες κινήσεις κάμερας προκαλούν ναυτία; Πως αλλάζει η διαδικασία προπαραγωγής και μεταπαραγωγής στον εμβυθιστικό κινηματογράφο. 

